Publication: Magyar Közlöny
Issue: MK-2005-91 (Year: 2005, Number: 91)
Era: 2004-2010
Section: szóló 1993. évi LXXIX. törvény (a továbbiakban: közoktatási törvény) 27. § (8) bekezdésében szabályozott feltételekkel a tanulók számára választható, vagy
Paragraph Index: 1189

5. A szakmai vizsga értékelése A szakmai elméleti vizsga értékelése Az írásbeli vizsga eredményét a szakképesítésért felelõs minisztérium által kibocsátott értékelési útmutató szerint, a feladatsorokra kapott érdemjegyek számtani átlaga alapján, (a matematikai kerekítés szabályainak megfelelõen) egyetlen érdemjeggyel kell megállapítani. Az írásbeli vizsgán a vizsgázónak valamennyi feladatsor megoldására legalább elégséges érdemjegyet kell kapnia. Ha valamelyik feladatsor megoldásának minõsítése nem éri el az elégségest, az írásbeli vizsga minõsítése elégtelen. A szóbeli vizsga eredményét témakörönként külön-külön, a tételekre adott válaszokat értékelõ érdemjegyek alapján (a matematikai kerekítés szabályainak megfelelõen), egyetlen érdemjeggyel kell megállapítani. A szóbeli vizsgán a vizsgázónak valamennyi tételre adott válaszára legalább elégséges érdemjegyet kell kapnia. A vizsgabizottság a szakmai elmélet osztályzatát az írásbeli vizsgarészen kapott érdemjegy és a szóbeli vizsgarészen tantárgyanként külön-külön kapott érdemjegyek számtani átlaga alapján, az írásbeli vizsgarész érdemjegye felé kerekítve állapítja meg. A vizsgabizottság, a munkáját segítõ szaktanárok javaslata alapján, ettõl a kerekítési szabálytól eltérhet. A szakmai gyakorlati vizsga értékelése A gyakorlati vizsga eredményét a feladatok megoldására kapott érdemjegyek számtani átlaga alapján (a matematikai kerekítés szabályainak megfelelõen), egyetlen osztályzattal kell megállapítani. A gyakorlati vizsgán a vizsgázónak valamennyi feladat megoldására legalább elégséges érdemjegyet kell elérnie. Ha valamelyik témakör feladat megoldásának érdemjegye nem éri el az elégségest, a gyakorlati vizsga osztályzata elégtelen. A szakmai vizsga értékelése Eredményes vizsgát tett az a vizsgázó, aki szakmai elméletbõl és szakmai gyakorlatból is legalább elégséges osztályzatot kapott. Eredménytelennek kell minõsíteni azt a vizsgát, ahol a vizsgázó szakmai elméletbõl vagy szakmai gyakorlatból kapott osztályzata elégtelen. A sikertelen szakmai vizsga sikertelen része megismételhetõ a pótlóvizsga és a javítóvizsga idõpontjában érvényes vizsgakövetelmény szerint. * * *

Source: https://magyarkozlony.hu/hivatalos-lapok/12e6c1727711e4687c882097c8c47d9fabc7f0a3/dokumentumok/8e53034e13c84d08ff84011c4aadaa2aee558634/letoltes